Tyrius Burjassot ofereix una vesprada de teatre en la Casa de Cultura
2025-07-24

L’Associació de Mestresses de casa i Consumidors Tyrius de Burjassot viurà unes intenses setmanes d’activitat per a acomiadar el seu curs. La primera d’elles els portarà a la Casa de Cultura aquest divendres, 15 de juny, a partir de les 19 hores.

En aqueix moment, i després de la presentació de la presidenta de l’entitat, Emilia Valencia, començarà la representació, per part del grup de teatre de Tyrius, de l’obra “Encara diu que no és gelosa”. Una obra divertida que, amb tota seguretat, provoca més d’un riure en el Saló d’Actes del citat espai municipal.

Agafarà el testimoni el final de curs dels tallers de Cor i Ball, que en aquest cas tindrà lloc el dijous 28 de juny a les 19 hores en el Centre Cultural Tívoli per a, el dissabte 30 de juny a les 21 hores, reunir-se les associades i els seus familiars i amics en el Pati de les Sitges per a celebrar el tradicional sopar de germanor de final de curs.